Document ID: 32013R0237

VYKONÁVACIE NARIADENIE KOMISIE (EÚ) č. 237/2013
z 15. marca 2013,
ktorým sa stanovujú referenčné ceny určitých výrobkov rybárstva na rybársky hospodársky rok 2013
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 29 ods. 1 a 5,
keďže:
(1)
V nariadení (ES) č. 104/2000 sa stanovuje, že referenčné ceny platné pre Úniu sa môžu stanoviť každý rok podľa kategórie produktu pre produkty, na ktoré sa vzťahuje pozastavenie cla podľa článku 28 ods. 1. To isté platí pre produkty, ktoré v dôsledku toho, že sa na ne vzťahuje zníženie cla podľa WTO alebo iné preferenčné dohody, musia dodržiavať referenčnú cenu.
(2)
Podľa článku 29 ods. 3 písm. a) nariadenia (ES) č. 104/2000 má byť referenčná cena produktov uvedených v častiach A a B prílohy I k uvedenému nariadeniu rovnaká ako cena, pri ktorej sa výrobky sťahujú z trhu, stanovená v súlade s článkom 20 ods. 1 uvedeného nariadenia.
(3)
Ceny príslušných výrobkov, pri ktorých sa výrobky sťahujú z trhu Únie, sa na rybársky hospodársky rok 2013 stanovujú vo vykonávacom nariadení Komisie (EÚ) č. 232/2013 (2).
(4)
Podľa článku 29 ods. 3 písm. d) nariadenia (ES) č. 104/2000 sa referenčná cena produktov iných ako uvedených v prílohách I a II k uvedenému nariadeniu stanovuje najmä na základe váženého priemeru colných hodnôt zaznamenaných na dovozných trhoch alebo v dovozných prístavoch počas troch rokov bezprostredne predchádzajúcich dátumu stanovenia referenčnej ceny.
(5)
Nie je nutné stanoviť referenčné ceny pre tie produkty, na ktoré sa vzťahujú kritériá stanovené v článku 29 ods. 1 nariadenia (ES) č. 104/2000 a ktoré sú dovezené z tretích krajín v nevýznamných objemoch.
(6)
Pre urýchlenie uplatnenia referenčných cien v roku 2013 by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
(7)
Opatrenia stanovené v tomto nariadení sú v súlade so stanoviskom výboru zriadeného nariadením (ES) č. 104/2000,
PRIJALA TOTO NARIADENIE:
Článok 1
Referenčné ceny produktov rybárstva na rybársky hospodársky rok 2013 v zmysle článku 29 nariadenia (ES) č. 104/2000 sú uvedené v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2013

Labels: 3
2
6